
Αριθ. 1045163/3739/0010 (1) 

Βεβαίωση της αυτοδίκαιης μερικής ανάκλησης της απαλλοτρίωσης που 
κηρύχθηκε με την Β. 1482/2187/22.7.81 κοινή Υπουργική Από¬ 
φαση (ΦΕΚ 469/31.8.81 τ.Δ') για την ίδρυση βιομηχανικής περιο¬ 
χής Λαμίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας υπόψη: 

■ 1. Τις διατάξεις των παρ. 1 και 4 του άρθρου 11 του Ν.Δ. 797/ 
1971 «περί αναγκαστικών απαλλοτριώσεων». 

2. Την Β. 1482/2187/22.7.81 (ΦΕΚ 469/31.8.81 τ.Δ’) κοινή 
Υπουργική απόφαση με την οποία κηρύχθηκε αναγκαστική απαλλοτρί¬ 
ωση για την ίδρυση βιομηχανιής περιοχής Λαμίας. 

3. Το γεγονός ότι η απαλλοτρίωση αυτή δεν συντελέσθηκε εμπρόθε¬ 
σμα ως προς έκταση 172.875 μ 2 των αριθ. 129α και 129β ακινήτων. 

4. Την υπ' αριθ. Υ. 1074/14.5.90 (ΦΕΚ 326/Β/16.5.90) από¬ 
φαση του Πρωθυπουργού και Υπουργού ΒΕΤ σχετικά με την ανάθεση 
αρμοδιοτήτων στον Υφυπουργό Βιομηχανίας Ενέργειας και Τεχνολο¬ 
γίας Βασίλειο Μαντζώρη, βεβαιώνουμε: 

Ότι η απαλλοτρίωση που κηρύχθηκε με την Β. 1482/2187/ 
22.7.81 (ΦΕΚ 469/31.8.81„τ.Δ') κοινή Υπουργική απόφαση, για την 
ίδρυση βιομηχανικής περιοχής Λαμίας, ανακλήθηκε αυτοδίκαια ως 
προς την έκταση 172.875 μ- που φαίνεται με αριθμούς ακινήτων 129α 
και 129β στο, με κλίμακα 1:50000, και αρ. σχεδίου 205/24.4.80 
κτηματολογικό διάγραμμα - πίνακα της ΕΤΒΑ Α.Ε. το οποίο έχει θεω¬ 
ρηθεί από τον Προϊστάμενο της Δ/νσης Βιομηχανικής Ανάπτυξης του 
Υπουργείου Βιομηχανίας, Ενέργειας και Τεχνολογίας I. Μπέη στις 
12.1.90 γιατί δεν συντελέσθηκε εμπρόθεσμα. 

Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 13 Σεπτεμβρίου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΒΙΟΜΗΧ. ΕΝΕΡΓΙΑΣ & ΤΕΧΝΟΛΟΓΙΑΣ 

ΙΩΑΝΝΗΣ ΠΑΛΑΙΟΚΡΑΣΣΑΣ ΒΑΣΙΛΕΙΟΣ ΜΑΝΤΖΩΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1020 (2) 

Καθορισμός ορίων του αιγιαλού και δημιουργία ζώνης παραλίας στη 
θέση «Πόρτο Κουφό» Συκιάς Χαλκιδικής. 

Η ΝΟΜΑΡΧΗΣ ΧΑΚΛΙΔΙΚΗΣ 

Έχοντας υπόψη: 

1) Τις διατάξεις των άρθρων 1 μέχρι και 7 του ΑΝ 2344/40 «περί 
αιγιαλού και Παραλίας» όπως τροποποιήθηκαν και συμπληρώθηκαν με 
τις διατάξεις : 

α) Του άρθρου 13 του Ν. 1070/80 και β) του άρθρου 23 του Ν. 
1337/83. 

2) Τις διατάξεις της παραγράφου 9 του άρθρου 1 του κεφαλαίου β 
της 0.208/181/26.4.82 (ΦΕΚ214/26.4.82 τεύχος Β’) κοινής από¬ 
φασης των Υπουργών Προεδρίας Κυβερνήαεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρ¬ 
μοδιότητας του Υπουργείου Οικονομικών ». 

3) Την από 5.9.90 έκθεση της «Επιτροπής επανακαθορισμού των 
ορίων του αιγιαλού και παραλίας και θέσεων αμμολιψίας » που καθόρισε 
τα όρια του αιγιαλού και της παραλίας στην περιοχή «Πόρτο Κουφό» 
Συκιάς Χαλκιδικής και το από Αύγουστο 1985 με κλίμακα 1:500 το¬ 
πογραφικό διάγραμμα του Ανδριάνη Στράτου μηχανικού πολιτικού που 
θεωρήθηκε την 5.9.80 από τη Διεύθυση Τεχνικών Υπηρεσιών της Νο¬ 
μαρχίας Χαλκιδικής και συνοδεύει την έκθεση της προαναφερόμενης 
Επιτροπής. 

4) Τη σύμφωνη γνώμη του Γενικού Επιτελείου Ναυτικού που διατυ¬ 
πώθηκε στο Φ.544.5/535/90 έγγραφο του. 

5) Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Λ/1955) «περί διόικητρικής αποκεντρώσεως» σε συν- 
διασμό με τις διατάξεις του από 28.6.55 Β.Δ/τος «περί εξαιρέσεως από 
της κατά το άρθρο 1 παράγραφος 1 του Ν. 3200/55 αρμοδιότητος των 
Νομαρχών αντικειμένων τινών αρμοδιότητος του Υπουργού Οικονομι¬ 
κών» του Β.Δ 704/70 και του άρθρου 1 παράγραφος 5 του Π.Δ 71/ 
26.2.84 σχετικά με τη μεταβίβαση αρμοδιοτήτων του Υπουργού Οικο¬ 
νομικών στους Νομάρχες και στις περιφερειακές Αρχές διανομαρχιακού 
επιπέδου, αποφασίζουμε: 

Επικυρώνουμε την από 5.9.90 έκθεση της Επιτροπής καθορισμού των 
ορίων του αιγιαλού και παραλίας και θέσεων αμμοληψίας καθώς και 
την από Αύγουστο 1985 τοπογραφικό διάγραμμα που. την συνοδεύει το 
οποίο συντάχθηκε από τον Αδριάνη Στράτο μηχανικό με κλίμακα 
1:500 και θεωρήθηκε την 5.9.90 από τη Διεύθυνση Τεχνικών Υπηρε¬ 
σιών της Νομαρχίας Χαλκιδικής επί του οποίου η πιο πάνω Επιτροπή 
με κόκκινη γραμμή καθόρισε τα όρια του αιγιαλού στη θέση "«Πόρτο 
Κουφό» Συκιάς Χαλκιδικής και με κίτρινη γραμμή τα όρια της παρα¬ 
λίας στην ίδια θέση και με μπλέ γραμμή τα όρια του παλαιού αιγιαλού. 

Η παρούσα απόφαση μαζί με την έκθεση και το διάγραμμα που προα- 
ναφέραμε να δημοσιευτούν στην Εφημερίδα της Κυβερνήσεως. 

Πολύγυρος, 17 Σεπτεμβρίου 1990 

Η ΝΟΜΑΡΧΗΣ 
ΜΠΟΥΚΑ ΕΛΙΣΑΒΕΤ 


ΕΚΘΕΣΗ 

Επανακαθορισμού της επιτροπής καθορισμού των οριογραμμών αιγια- 
λού - παραλίας και θέσεων αμμοληψίας και παλαιού αιγιαλού σύμ¬ 
φωνα με την υπ’ αριθμ. 0208/181.126.4.82 κοινή απόφαση 
Υπουργών Προεδρίας Κυβερνήσεως και Οικονομικών καθορισμός 
για πρώτη φορά των ορίων αιγιάλου κ.λ.π στην θέση Πόρτο - Κουφό 
προ της ιδιοκτησίας. 

Πολύγυρος 5.9,90 οι υπογράφοντες: 

1) Παναγιώτης Γκόλιαρας οικον. Έφορος Πολύγυρου ως Πρόεδρος. 

2) Παύλος Ανδρόνικος Δ.Τ.Υ. Ν. Χαλκιδικής ως μέλος. 

3) Απόστολος Καρανάσος Λιμενάρχης Ν. Μουδανιών μέλος. 

Που αποτελούν την επιτροπή καθορισμού των ορίων αιγιαλού παραλίας 
και παλαιού αιγιαλού σύμφωνα με το άρθρο 74 του Π.Δ. 636/77και 
της 5812/84 απόφασης του Νομάρχη Χαλκιδικής (άρθρο 63 παρ. 1 
του Π.Δ. 636/77 μετά από αυτοψία στην παραπάνω περιοχή στις 
5,9,90 ύστερα από την πρόσκληση του προέδρου, αφού λάβαμε υπόψη. 

1) Την από 21.9.88 αίτηση του Γ.Ε.Ν.με την οποία ζητείται ο καθο¬ 
ρισμός των ορίων του αιγιαλού - παραλίας κ.λ.π στην περιοχή αυτή. 

2) Το Τοπογραφικό - υψομετρικό διάγραμμα που συντάχθηκε τον 
Αύγουστο 1985 από τον Πολιτικό Μηχ/κό Στράτο Ανδριάνη σε 1 πινα¬ 
κίδα.. με κλίμακα 1:500 ελέγχηκε στις 5.9.90 από τον υπάλληλο της 
Δ.Τ.ΥίΜ.Μ. Γεώργιο Κυριάκο πολ. μηχαν. και θεωρήθηκε στις 5.9.90 
από τον προϊστάμενο της Δ.Θ.Τ.Υ.Η χαλ. όπως ορίζει το άρθρο 20 του 
Ν.719/77. 

3) Τις Δ/ξεις του Α.Η. 2344/40 όπως τροποποιήθηκε & συμπληρό- 
θηκε μεταγενέστερα και τη σχετική Δικαστική και Διοικητική Νομολο¬ 
γία. 

4) Την αντίληψη που σχηματίστηκε από την επί τόπου αυτοψία για 
το πλάτος της βρέχόμενης ζώνης της ξηράς και άλλων συναφών στοι¬ 
χείων δηλ. την μορφολογία της περιοχής την κατασταση της ακτής και 
του θαλασσίου χώρου τις καιρικές συνθήκες που επικρατούν στην πε¬ 
ριοχή αυτή. 

5) Τις υποδείξεις που έγιναν με το υπ’αριθμ. Φ.544.5/519/89 καί 
544.5/388/90 14 Ιουνίου 1990 έγραφο του Γ.Ε.Ν. 

6) Πρόκειται για επανακαθορισμό τμήματος της υπόθεσης (Από Νο¬ 
μάρχη 5215/4.11.80, Αποφασίζει: 

1) Καθορίζει στο παραπάνω τοπογραφικό Διάγραμμα. 

α) Την οριογραμμή του αιγιαλού με κόκκινη συνεχή πολυγωνική 
γραμμή 1,2,3,....της οποίας οι κορυφές εξασφαλίζονται σε απο σταθερά 
σημεία. 

β) Την οριογραμμή της παραλίας με κίτρινη συνεχή πολυγωνική 
γραμμή 1.2.3.της οποίας οι κορυφές εξασφαλίζονται σταθερές απο¬ 

στάσεις. 

γ) Υπάρχουν κτίσματα εκτός του παλαιού Αιγιαλού. 

2) Αποφαίνεται ότι υπάρχει παλαιός αιγιαλός οι κορυφές του οποίου 
εξασφαλίζονται με συντεταγμένες του τοπ. δικτύου ή οριογραμμή συμει- 
ώνεται με συνεχή κυανή γραμμή . 

3) Καθορίζεται ζώνη η παραλία 10.0 μ επειδή δέν εξυπηρετούνται οι 
σκοποί της παρ. 1 του άρθρου 7 του Α.Ν.2344/1920. 

Ο Πρόεδρος 

ΠΑΝΑΓΙΩΤΗΣ Γ. ΓΚΟΛΙΑΡΑΣ 
Τα Μέλη 

ΠΑΥΛΟΣ ΑΝΔΡΟΝΙΚΟΣ 
ΑΠΟΣΤΟΛΟΣ ΚΑΡΑΝΑΣΟΣ 










ΟΡΙΖΟΝΤΙΟΓΡΑΟΙΑ ΠΡΟΤΕΙΝΟΜΕΝΟΝ 
ΕΡΓΩΝ 

ΑΝΑΚΟΙΝΩΣΕΙΣ 

Αριθ. 37582 (3) 

Ειδοποίηση παρακατάθεσης αποζημίωσης από αναγκαστική απαλοτρί- 
ωση ακινήτου στο Άργος για λόγους αρχαιολογικούς. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν.1558/85 «Κυβέρνηση και Κυβερνητικά Όρ¬ 
γανα» ΦΕΚ 137/Α/26.7.85, 2) το άρθρο 941/15.10.77 (ΦΕΚ 
320/Α/17.10.77) Προεδρικό Διάταγμα «περί Οργανισμού του 
Υπουργείου Πολιτισμού, 3) την αριθ. Ο-Ε/Φ.09/32530/8.8.86 
(ΦΕΚ 548/12.8.86/τ.Β’) απόφαση της Υπουργού Πολιτισμού για την 
μεταβίβαση αρμοδιοτήτων Υπουργού και δικαιώματος υπογραφής «Με 
εντολή Υπουργού» στο Γενικό Γραμματέα στον Ειδικό Γραμματέα Διοι- 
κητκού Τομέα Πολιτιστικής Κληρρονομίας και στους Προϊσταμένους 
Διευθύσεων Τμημάτων και Γραφείων της Κεντρικής Υπηρεσίας του 
ΥΠΠΟ,4)τις διατάξεις των άρθρων 7 και8του Ν.Δ. 797/1971 «περί 
αναγκαστικών απαλλοτριώσεων» πληροφορούμε όσους: 

α) Έχουν δικαίωμα κυριότητας ή άλλα εμπράγματα δικαιώματα στο ' 
ακίνητο που απαλλοτριώθηκε δυνάμει της αριθ. π. 2147/475/ 
30.3.88 κ. υα (ΦΕΚ 291/Δ/88) για αρχαιολογικούς σκοπούς στο 
Άργος. - 

β) Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν το ακίνητο που απαλλοτριώθηκε άτι η αποζη¬ 
μίωση που καθόρισε το Μονομελές Πρωτοδικείο Αθηνών με την από¬ 
φαση του αριθ. 73/89 για το ακίνητο και για τα υπερκείμενα αυτού 
όπως αυτά φαίνονται στο κτηματολογικό διάγραμμα που συνοδεύει την 
απόφαση απαλλοτρίωσης και στο σχετικό κτηματολόγιο πίνακα έχει 
καταθέσει στο Ταμείο Παρακαταθηκών και Δανείων (Κεντρική Υπηρε¬ 
σία) και έχει εκδοθεί γραμμάτιο συστάσεως παρακαταθήκης αριθ. 
790/90 για (4.557.150) τέσσερα εκατομμύρια πεντακόσιες πενήντα 
επτά χιλιάδες πενήντα δραχμές. 

γ) Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με το Νόμο. 

Η παρούσα ανακοίνωση να δημοσιευρεί στην Εφημερίδα της Κυβερ- 
νήσεως. 

Αθήνα, 7 Σεπεμβρίου 1990 
Με εντολή Υπουργού 
Η Προϊσταμένη Τμήματος 

ΙΦΙΓΕΝΙΑ ΠΑΝΑΓΟΠΟΥΛΟΥ 

--♦- 

(4) 

Ανακοίνωση παρακατάθεσης αποζημίωσης λόγω απαλλοτρίωσης στο 
Δήμο Νέων Λιοσίων. 

Γνωστοποιείται σε όσους έχουν ή προβάλλουν δικαιώματα κυριότη¬ 
τας σε ακίνητο που βρίσκεται στα Νεά Λιόσια, περιοχή Ραδιοφωνίας 
οδός Αλεξανδρουπόλεως (Ο.Τ. 2.151) το οποίο απαλλοτριώνεται σύμ¬ 
φωνα με την αριθ. 119/1982 Πράξη Αναλογισμού τής Υπηρεσίας Πο¬ 
λεοδομίας Νομαρχίας Δυτικής Αττικής που επικυρώθηκε με την με αρ. 
5483/512/1984 απόφαση του Νομάρχη Δυτ. Αττικής ότι ο Νικόλαος 
Γαρυφ. Γαγλίας κατέθεσε στο Ταμείο Παρακαταθηκών και Δανείων το 
ποσό των δραχμών 175.500 για αποζημίωση εκείνων που θα αναγνω- 
ρισθούν δικαιούχοι από τα αρμόδια Δικαστήρια όπως η αποζημίωση 
αυτή καθορίσθηκε με την 235/89 απόφαση του Μονομελούς Πρωτοδι¬ 
κείου Αθηνών. 

Για την παρακατάθεση εκδόθηκε το με αριθ. 871/24.9.90 Γραμμά- 
τιο σύστασης παρακαταθήκης το οποίο βρίσκεται στα χέρια του κατα¬ 
θέτη Νικολάου Γαγλία, κατοίκου Νέων Λιοσσίων Αττικής, οδός Κασ¬ 
σάνδρας αριθ. 5, τηλ. 2636.514. 

Αθήνα, 25 Σεπτεμβρίου 1990 
Ο Καταθέτης 
ΝΙΚΟΛΑΟΣ ΓΑΓΛΙΑΣ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 58149/4607 (5) 

Ακύρωση της 3503/90 απόφασης του Νομάρχη Φθιώτιδος «τροποποί¬ 
ηση ρυμοτομικού σχεδίου Κοινότητας Μώλου Λοκρίδος, παρά την 

κεντρική πλατεία και την ιδιοκτησία Ευαγγέλου Κόλια και Χρήστου 

και Αναστασίας Δαλαμάγκα. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος της 17.7.1923 «περί σχεδίων πόλεων 
κ.λπ.» τροποποιήθηκε μεταγενέστερα. 

2. Τις διατάξεις του άρθρου 8 του Ν. 3200/1955 «περί διοικητικής 
αποκεντρώσεως*. 

3· Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

4. Τις διατάξεις: α) του άρθρου 23 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/28.7.1985), β) του άρθρου 
9 του Π. Δ/τος 437/1985 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157/Α/19.9.1985). 

5. Την υπ’ αριθ. 41621/864/6.6.1988 (ΦΕΚ 376/Β/1988) 
απόφαση του Αναπληρωτή Υπουργού Περιβάλλοντος, Χωροταξίας και 
Δημοσίων Έργων «Μεταβίβαση αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έργων στο Γε¬ 
νικό Γραμματέα κ.λπ.». 

6. Την υπ’ αριθ. 3503/90 απόφαση του Νομάρχη Φθιώτιδας με την 
οποία τροποποιήθηκε το ρυμοτομικό σχέδιο Κοιν. Μώλου. 

7. Την εμπρόθεσμη προσφυγή της Κοινότητας Μώλου - Φθιώτιδας 
που περιήλθε στην υπηρεσία μας τη 12.7.90 και στρέφεται κατά της 
παραπάνω νομαρχιακής αποφάσεως. 

Επειδή με το άρθρο 3 του από 17.7.23 Ν. Δ/τος ορίζεται η διαδικα¬ 
σία πρέπει να ακολουθηθεί προκειμένου να τροποποιηθεί το ρυμοτομικό 
σχέδιο (απαιτούμενες γνωμοδοτήσεις κ.λπ.) ο Νομάρχης δε στερείται 
της εξουσίας να τροποποιήσει σχέδιο υφιστάμενο των απόψεων του Δη¬ 
μοτικού ή Κοινοτικού Συμβουλίου και του Νομαρχιακού Συμβουλίου 
αλλά πρέπει να δεχθεί είτε την άποψη του Δήμου ή Κοινότητας ή την 
άποψη του ΣΧΟΠ του Νομού (Πρ. Συνεδρ. ΣτΕ 305/86 και 36/88). 

Επειδή σύμφωνα με πάγια νομολογία του Σ.τ.Ε. κάθε τροποποίηση 
που οδηγεί σε κατάργηση ή περιορισμό κοινόχρηστου χώρου πρέπει να 
είναι ειδικά αιτιολογημένη τόσο από ην άποψη ότι γίνεται για πολεοδο- 
μική ανάγκη που δεν μπορεί να καλυφθεί αλλιώς όσο και από την άποψη 
ότι ο περιορισμός του κοινοχρήστου χώρου δεν προσκρούει στις γενικό¬ 
τερες πολεοδομικές ανάγκες (Σ.τ.Ε. 864/82 και 199/83). 

Επειδή από τα στοιχεία του φακέλλου (5234/90 και 2056/90 έγ¬ 
γραφα του ΤΠ και ΠΕ Φθιώτιδας, 9/90 πρακτικό του ΣΧΟΠ του Νο¬ 
μού, 63/89 απόφαση του Κοιν. Συμβ. της Κοινοτ. Μώλου κ.λπ.) προ¬ 
κύπτει ότι στη προκειμένη περίπτωση δεν τηρήθηκε η παραπάνω νόμι¬ 
μος διαδικασία και ο Νομάρχης με την προσβαλλομένη απόφαση τροπο¬ 
ποίηση σχέδιο υφιστάμενο της άποψης του Κοιν. Συμβουλίου και χωρίς 
την απαιτούμενη γι’ αυτό γνωμοδότηση του ΣΧΟΠ που στο με αριθ. 9/ 
27.3.90 πρακτικό δέχεται ως δίκαιο μεν το αίτημα των ενδιαφερομέ¬ 
νων ιδιωτών για τροποποίηση του σχεδίου επισημαίνοντας ότι γι’ αυτό 
θα πρέπει να τηρηθεί η νόμιμος διαδικασία δεν γνωμοδοτεί όμως για 
την παραπάνω τροποποίηση του σχεδίου. Για το λόγο αυτό πρέπει να 
ακυρωθεί η προσβαλλομένη Νομαρχιακή απόφαση γενομένων δεκτών 
των σχετικών ισχυρισμών της Κοιν. Μώλου για την μη τήρηση της νο¬ 
μίμου διαδικασίας και την εξυπηρέτηση με την τροποποίηση αυτή ιδιω¬ 
τικών συμφερόντων και όχι πολεοδομικής ανάγκης. 

Επειδή με τα παραπάνω πρέπει να γίνει δεκτή η προσφυγή της Κοι¬ 
νότητας Μώλου και να ακυρωθεί η 3503/90 απόφαση του Νομάρχη 
Φθιώτιδας, αποφασίζουμε: 

1. Γίνεται δεκτή η προσφυγή της Κοινότητας Μώλου. 

2. Ακυρώνεται η 3503/11.5.1990 απόφαση του Νομάρχη Φθιώτι¬ 
δας. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Σεπτεμβρίου 1990 

Με εντολή Υπουργού 
Ο Γενικός Γραμματέας 
Β. ΚΟΡΚΟΛΟΠΟΤΛΟΣ 

- ♦- 

Αριθ. 22633/679/90 (6) 

Άρση αναστολής έκδοσης οικοδομικών αδειών στο Ο.Τ. 246 Δήμου 
Ηρακλείου. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70 και ειδικότερα το άρθρο 37 αυτού. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Π.Δ. 183 ΦΕΚ 70Α/86 «περί εγκρίσεως τρο¬ 
ποποιήσεων σχεδίων πόλεων». 

5. Την "απόφαση 117/90 του Δημοτικού Συμβουλίου. 

6. Τα πρακτκά 41 της Συνεδρίας 28 του ΣΧΟΠ της 6.9.90, αποφα¬ 
σίζουμε: 

Εγκρίνουμε την άρση της αναστολής έκδοσης οικοδομικών αδειών 
στο Ο.Τ. 246 της περιοχής Ηρακλείου Αττικής. 

Η απόφαση να δημοσιευθεί σε Φ.Ε.Κ. 

Η παρούσα ισχύει από την κοινοποίηση στους ενδιαφερομένους. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Σεπτεμβρίου 1990 
Ο Νομάρχης 
X. ΓΟΥΛΑΣ. 

--♦- 

Αριθ. 18371/550/90 (7) 

Τροποποίηση ρυμοτομικού σχεδίου στο Τ.Ο. 43 της Κοινότητας Γέ¬ 
ρακα. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Π.Δ. 183 ΦΕΚ 70Α/86 «περί εγκρίσεως τρο¬ 
ποποιήσεων σχεδίων πόλεων». 

5. Τα πρακτικά 26 της συνεδρίασης 27 της 19.7.90 του ΣΧΟΠ 
Ανατ. Αττικής, αποφασίζουμε: 

Εγκρίνουμε την τροποποίηση του ρυμοτομικού σχεδίου, της Κοινό¬ 
τητας Γέρακα που αφορά την μετατόπιση του πεζοδρομίου μεταξύ των 
Ο.Τ. 41, 43 και 44 όπως απεικονίζεται στο συνημμένο τοπογραφικό 
διάγραμμα. Τα διαγράμματα που συνοδεύουν την παρούσα απόφαση θα 
αναρτηθούν για 15 ημέρες στα γραφεία της Δ/νσης Πολεοδομίας 2ος 
όροφος Γούναρη 60 Αγία Παρασκευή από την δημοσίευση της απόφα¬ 
σης σε ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

, Αγία Παρασκευή, 17 Σεπτεμβρίου 1990 
Ο Νομάρχης 
X. ΓΟΥΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



